28.4.2001 De Europæiske Fællesskabers Tidende L 120/45 KOMMISSIONENS BESLUTNING af 27. april 2001 om visse beskyttelsesforanstaltninger over for toskallede bløddyr fra eller med oprindelse i Peru (meddelt under nummer K(2001) 1180) (EØS-relevant tekst) (2001/338/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), især artikel 22, stk. 1, og ud fra følgende betragtninger: (1) — Efter artikel 22 i direktiv 97/78/EF skal der vedtages nødvendige foranstaltninger for indførsel af visse produkter fra tredjelande, hvor der opstår eller spredes en sygdom, der kan udgøre en alvorlig fare for dyrs og menneskers sundhed. (2) — Under et EF-kontrolbesøg i Peru blev der afsløret alvor- lige mangler med hensyn til hygiejnen i produktionsom- råderne for toskallede bløddyr, og det blev konstateret, at der er utilstrækkelig sikkerhed for effektiviteten af den kontrol, som myndighederne foretager. EF-kontrollørerne har dog fastslået, at kontrollen af rensede Pectinidae, der stammer fra visse akvakulturom- råder, og af lukkemusklerne i ikke-opdrættede Pecti- nidae, der er helt adskilt fra indvolde og kønskirtler, er tilstrækkelig til at garantere disse produkters sikkerhed. Der består en risiko for folkesundheden ved indførsel af toskallede bløddyr fra eller med oprindelse i Peru, og det er således hensigtsmæssigt at suspendere den med øjeblikkelig virkning med undtagelse af Pectinidae- produkterne på visse betingelser. (3) — I betragtning af de alvorlige mangler, der blev afsløret under kontrolbesøget, skal bestemmelserne i nærvæ- rende beslutning også anvendes på produkter, der afsendes til Fællesskabet før nærværende beslutnings ikrafttrædelse og ankommer til Fællesskabets ydre grænse efter dens ikrafttrædelse. Desuden bør Pectinidae, der stammer fra visse akvakul- turområder og er renset, og lukkemusklerne i ikke- opdrættede Pectinidae, der er helt adskilt fra indvolde og kønskirtler, kontrolleres for at påvise, at produkterne er fri for marine biotoksiner i tilfælde, hvor disse produkter afsendes til Fællesskabet før nærværende beslutnings () EFT L 24 af 30.1.1998, s. 9. ikrafttrædelse og ankommer til Fællesskabets ydre grænse efter dens ikrafttrædelse. (4) — Nærværende beslutning vil blive revideret i betragtning af de garantier, som de peruvianske myndigheder giver, og på grundlag af resultaterne af et yderligere EF- kontrolbesøg på stedet. (5) — Dei denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 Nærværende beslutning gælder for toskallede bløddyr, pighuder, sækdyr og havsnegle fra eller med oprindelse i Peru. Artikel 2 1.  Medlemsstaterne forbyder, at de i artikel 1 omhandlede produkter føres ind på deres område. 2. Uanset ovennævnte forbud accepterer medlemsstaterne dog følgende produkter: a) Pectinidae, der stammer fra akvakulturområderne Pucusana (001) og Guaynuna (002), hvis de er renset b) lukkemusklerne i Pectinidae, hvis indvoldene og kønskirt- lerne er helt fjernet. Artikel 3 1. — Artikel 2, stk. 1, gælder også for produkter, der afsendes til Fællesskabet før nærværende beslutnings ikrafttrædelse og ankommer til EF's grænsekontrolpost for indførsel efter dens ikrafttrædelse. 2. —Sendinger af de i artikel 2, stk. 2, omhandlede produkter, der afsendes til Fællesskabet før nærværende beslutnings ikraft- trædelse og ankommer til EF's grænsekontrolpost for indførsel efter dens ikrafttrædelse, kontrolleres for at sikre, at de pågæl- dende produkter ikke udgør en fare for folkesundheden. Denne kontrol skal især foretages for at påvise forekomst af ASP, DSP og PSP.